techiaith/cofnodycynulliad_en-cy huggingface dataset:
English: Could I ask the Minister, in terms of guidance, are we in any way hamstrung by the constraints that are on health boards in terms of consultations? Before Christmas, Abertawe Bro Morgannwg University Local Health Board went out to consultation on an issue around Maesteg hospital. It wasn't framed as 'the future of Maesteg hospital; how we can look at the long-term future of it, what we can do on reconfiguration of services'. It was big up on the overhead projector on Maesteg town hall with a couple of hundred people watching it: 'Closure of day hospital', which many people, by the way, conflated with the closure of the hospital itself rather than the day unit and the respite care provided. They've paused that because of the overwhelming objections to the proposals going forward and they're going to come back and reconsult. But one of the things they say to me is they're limited by how they frame that. They have to frame it in terms of closure of a unit as opposed to asking people, 'What would you like to see here to meet the modern needs of Maesteg and the upper Afan valley?' and so on. So, is there a problem with our guidance that is constricting the way in which health boards can go out and actually consult people on what they want to see as the future of their very important local facilities?
Welsh: A gaf fi ofyn i'r Gweinidog, o ran canllawiau, a ydym yn cael ein rhwystro mewn unrhyw ffordd gan y cyfyngiadau sydd ar fyrddau iechyd o ran ymgynghoriadau? Cyn y Nadolig, ymgynghorodd Bwrdd Iechyd Lleol Prifysgol Abertawe Bro Morgannwg ar fater yn ymwneud ag ysbyty Maesteg. Ni chafodd ei fframio fel 'dyfodol ysbyty Maesteg; sut y gallwn edrych ar ei ddyfodol hirdymor, beth allwn ni ei wneud o ran ad-drefnu gwasanaethau'. Roedd yn fawr ar yr uwchdaflunydd ar neuadd y dref ym Maesteg gyda rhai cannoedd o bobl yn ei wylio: 'Cau ysbyty dydd', ac roedd llawer o bobl, gyda llaw, o dan yr argraff fod hynny'n golygu cau'r ysbyty ei hun yn hytrach na'r uned ddydd a'r gofal seibiant a ddarperir. Maent wedi oedi ar hynny oherwydd y gwrthwynebiad llethol i'r cynigion ar gyfer y dyfodol, ac maent yn bwriadu ail-ymgynghori. Ond un o'r pethau y maent yn ei ddweud wrthyf yw eu bod wedi'u cyfyngu o ran sut i fframio hynny. Mae'n rhaid iddynt ei fframio mewn ffordd sy'n dynodi cau uned yn hytrach na gofyn i bobl, 'Beth hoffech chi ei weld yma i ddiwallu anghenion modern Maesteg a chwm Afan uchaf?' ac ati. Felly, a oes problem gyda'n canllawiau sy'n cyfyngu ar y modd y gall byrddau iechyd ymgynghori â phobl ar yr hyn y maent eisiau ei weld yn y dyfodol mewn perthynas â'u cyfleusterau lleol hollbwysig?
English: I'm prepared to take on board and take seriously the point the Member is making and look again at the guidance to see if it does have an unintended consequence. But actually, the starting point is that it's important to have a full conversation with the public about what is being proposed: what is the proposal for the future, what does that mean about services now? And to make sure that we don't have an artificial conversation that either makes people more worried about the future of services that are going to be taken away, rather than the future mix of where people get the right care, in the right place, at the right time. So, I'll happily talk with him about the specific example he raised and look to see if there is a need to change the guidance or not, and the balance that health boards need to address to be able to move as quickly as possible, but actually to make sure that there's a speed and a pace that properly engages the public in having a real conversation about what matters to them.
Welsh: Rwy'n barod i ystyried yn ddifrifol y pwynt y mae'r Aelod yn ei wneud ac edrych eto ar y canllawiau i weld a oes iddynt ganlyniad anfwriadol. Ond mewn gwirionedd, y man cychwyn yw ei bod yn bwysig cael trafodaeth lawn gyda'r cyhoedd am yr hyn sy'n cael ei gynnig: beth yw'r cynnig ar gyfer y dyfodol, beth y mae hynny'n ei olygu am wasanaethau yn awr? Ac i wneud yn siŵr nad ydym yn cael sgwrs artiffisial sy'n gwneud i bobl boeni mwy am ddyfodol gwasanaethau a fydd yn cael eu diddymu, yn hytrach na'r cymysgedd yn y dyfodol lle bydd pobl yn cael y gofal cywir, yn y lle cywir, ar yr adeg gywir. Felly, rwy'n fodlon siarad ag ef am yr enghraifft benodol a grybwyllwyd ganddo ac edrych i weld a oes angen newid y canllawiau neu beidio, a'r cydbwysedd sydd angen i fyrddau iechyd ei sicrhau er mwyn gallu symud mor gyflym â phosibl, ond sicrhau hefyd fod yna frys a chyflymder sy'n ymgysylltu'n briodol â'r cyhoedd drwy gael sgwrs go iawn ynglŷn â'r hyn sy'n bwysig iddynt.
English: Health boards use a variety of different tools to remind patients to attend appointments, including text messaging and phone reminders, one of which I had myself yesterday. Missed appointments cost the NHS and patients have a role to play in ensuring that arranged appointments are attended.
Welsh: Mae byrddau iechyd yn defnyddio amrywiaeth o offer gwahanol i atgoffa cleifion i fynychu apwyntiadau, gan gynnwys negeseuon testun a negeseuon atgoffa dros y ffôn, a chefais un o'r rheini fy hun ddoe. Mae'n costio arian i'r GIG pan fo cleifion yn colli apwyntiadau, ac mae gan gleifion ran i'w chwarae i sicrhau eu bod yn mynychu apwyntiadau a drefnwyd.
English: Minister, I recently had a hospital appointment rearranged at short notice. Thankfully, I received the notification letter the evening before the appointment. However, I know others who weren't as lucky. Given that we're constantly reminded of the cost to the NHS of missed appointments, what is your Government doing to ensure that patients are informed of appointments or any changes, and will you look into the use of technology such as automated calling?
Welsh: Weinidog, yn ddiweddar, cafodd fy apwyntiad ysbyty ei aildrefnu ar fyr rybudd. Yn ffodus, cefais y llythyr hysbysu y noson cyn yr apwyntiad. Fodd bynnag, gwn nad yw eraill wedi bod mor ffodus. O gofio ein bod yn cael ein hatgoffa'n gyson o'r gost i'r GIG pan fo apwyntiadau'n cael eu colli, beth mae eich Llywodraeth yn ei wneud i sicrhau bod cleifion yn cael eu hysbysu am unrhyw newidiadau i'w hapwyntiadau, ac a wnewch chi ystyried defnyddio technoleg fel galwadau awtomataidd?
English: This is part of standard business for the health service in making sure that people have the opportunity to attend, and, if there are changes, that people are told promptly, because something in the second class post is certainly not the most efficient way to get to most people within the country. So, it is a regular part of learning across the service about the different approaches being taken, but also to think about what the future means and a more efficient use of our resources. For me, that does involve significant reform of the outpatient system and what we're actually trying to achieve, and not just how we remind people to attend their appointments in the first place.
Welsh: Mae hyn yn rhan o waith arferol y gwasanaeth iechyd i wneud yn siŵr fod pobl yn cael cyfle i fynychu, ac os oes newidiadau, fod pobl yn cael gwybod mewn da bryd, oherwydd nid llythyr post ail ddosbarth yw'r ffordd fwyaf effeithiol o gysylltu â'r rhan fwyaf o bobl o fewn y wlad. Felly, mae'n rhan reolaidd o ddysgu ar draws y gwasanaeth am y gwahanol ddulliau sy'n cael eu mabwysiadu, ond hefyd i feddwl am y dyfodol a sut y gallwn ddefnyddio ein hadnoddau mewn ffordd fwy effeithlon. I mi, mae hynny'n golygu diwygio'n sylfaenol y system cleifion allanol a'r hyn rydym yn ceisio ei gyflawni, nid yn unig sut yr atgoffwn bobl i fynychu eu hapwyntiadau yn y lle cyntaf.
English: Thank you, Llywydd. Minister, in Cardiff and Vale University Health Board, for non-emergency outpatient appointments, the non-attendance rate is now over 10 per cent. I noticed in England one of the things they do with sending texts - and it may be what we do, but could you just inform me - is that they do provide a rough estimate of the cost of a missed appointment, and then do that on an individual and a collective basis. Because I think if people realise how much it does cost - the opportunity cost is very considerable - they would think again. But over 10 per cent of no-shows is not acceptable.
Welsh: Diolch i chi, Lywydd. Weinidog, ym Mwrdd Iechyd Prifysgol Caerdydd a'r Fro, ar gyfer apwyntiadau cleifion allanol nad ydynt yn achosion brys, mae'r gyfradd o bobl sy'n colli apwyntiadau dros 10 y cant bellach. Sylwais yn Lloegr mai un peth y maent yn ei wneud wrth anfon negeseuon testun - ac efallai ein bod ni yn ei wneud, ond os gallech fy ngoleuo - yw rhoi syniad bras o'r gost i'r GIG pan fo claf yn colli apwyntiad, a gwneud hynny wedyn ar sail unigol a chyfunol. Oherwydd pe bai pobl yn sylweddoli faint mae'n ei gostio - mae'r gost cyfle'n sylweddol iawn - rwy'n credu y byddent yn ailfeddwl. Ond nid yw'r ffaith bod dros 10 y cant o gleifion yn colli apwyntiad yn dderbyniol.
English: Yes, and that is a real challenge. It is partly about efficiency, but it's also, frankly, about making the best use in terms of people's time, and not just money. Some health boards do provide an estimation for the amount that an appointment costs, and most hospitals that I have been in - and I tend to go to a few during the time I spend in the job - do have regular signs showing the cost of missed appointments to the health service. There's plenty of information available for people who use the health service about the reality of the cost. I think the challenge is how we have a more consistent approach about use of things like text reminders, and the place of informing people about the cost of using the health service and, indeed, of not using it at any point in time as well.
Welsh: Ie, ac mae honno'n her go iawn. Mae'n ymwneud yn rhannol ag effeithlonrwydd, ond mae hefyd, a dweud y gwir, yn ymwneud â gwneud y defnydd gorau o amser pobl, ac nid arian yn unig. Mae rhai byrddau iechyd yn darparu amcangyfrif o faint y mae apwyntiad yn ei gostio, ac mae gan y rhan fwyaf o'r ysbytai rwyf wedi bod ynddynt - ac rwy'n tueddu i fynychu tipyn ohonynt dros yr amser rwy'n ei dreulio yn y swydd - arwyddion rheolaidd sy'n dangos y gost i'r gwasanaeth iechyd pan fo claf yn colli apwyntiad. Mae digon o wybodaeth ar gael ar gyfer pobl sy'n defnyddio'r gwasanaeth iechyd am realiti'r gost. Credaf mai'r her yw sut y gallwn sicrhau dull mwy cyson o ddefnyddio pethau fel negeseuon testun i atgoffa pobl, a lle i hysbysu pobl am y gost o ddefnyddio'r gwasanaeth iechyd ac yn wir, o beidio â'i ddefnyddio ar unrhyw adeg yn ogystal.
English: No requests were received for 90-second statements.
Welsh: Ni dderbyniwyd unrhyw geisiadau am ddatganiadau 90 eiliad.
English: This brings us on to item 5, which is the debate on the Petitions Committee report on access to British Sign Language. I call the Chair of the committee to move the motion - David Rowlands.
Welsh: Sy'n dod â ni at eitem 5, sef y ddadl ar adroddiad y Pwyllgor Deisebau ar fynediad at Iaith Arwyddion Prydain i bawb. Rwy'n galw ar Gadeirydd y pwyllgor i wneud y cynnig - David Rowlands.
English: Thank you. Can I now call the Minister for Education, Kirsty Williams?
Welsh: Diolch. A gaf fi yn awr alw ar y Gweinidog Addysg, Kirsty Williams?
English: Can I thank all the Members who contributed to this debate? I apologise for not being able to respond to Members individually, but I'm very much constrained by the time available. I will, therefore, concentrate on the Minister's responses. It is very gratifying to know that you can have BSL in levels 1 and 2, and it's also gratifying to find that there's a £20 million fund now being given - but, again, unfortunately, to local councils with no hypothecated part of that. So, it's patently obvious that local government is not being as responsible as it should be and that they're patently failing to provide BSL opportunities.
Welsh: Hoffwn ddiolch i'r Aelodau a gyfrannodd at y ddadl hon. Rwy'n ymddiheuro am fethu ymateb i'r Aelodau'n unigol, ond mae'r amser sydd ar gael yn gyfyngedig iawn. Felly, rwyf am ganolbwyntio ar ymatebion y Gweinidog. Mae'n braf iawn gwybod y gallwch gael lefelau 1 a 2 mewn BSL, ac mae hefyd yn braf canfod bod yna gronfa o £20 miliwn bellach yn cael ei rhoi - ond eto, yn anffodus, i gynghorau lleol heb fod rhan ohono wedi'i neilltuo. Felly, mae'n gwbl amlwg nad yw llywodraeth leol yn bod mor gyfrifol ag y dylai fod a'u bod yn amlwg yn methu darparu cyfleoedd BSL.
English: Can I ask a question?
Welsh: A gaf fi ofyn cwestiwn?
English: Yes, of course.
Welsh: Cewch, wrth gwrs.
English: Thank you for taking my question. My question is - . My team and I have been able to acquire the training in BSL through here, the National Assembly for Wales, and our staff development team, who I would like to put on record my thanks to. Would you agree with me that, really, it's incumbent on all of us as Members to, perhaps, look into learning BSL? The staff development team here are more than willing to provide this. I just think that we should all be proficient ourselves as we move along. Thank you.
Welsh: Diolch ichi am dderbyn fy nghwestiwn. Fy nghwestiwn yw - . Mae fy nhîm a minnau wedi gallu cael hyfforddiant BSL drwy'r fan hon, Cynulliad Cenedlaethol Cymru, a'n tîm datblygu staff, a hoffwn gofnodi fy niolch iddynt. A fyddech yn cytuno, mewn gwirionedd, ei bod hi'n ddyletswydd ar bob un ohonom fel Aelodau i ystyried dysgu BSL efallai? Mae'r tîm datblygu staff yma yn fwy na pharod i ddarparu hyn. Credaf y dylai pawb ohonom fod yn hyfedr ein hunain wrth inni symud ymlaen. Diolch.
English: Well, I absolutely agree with you, Janet, on that basis, but we are talking here about education on a much wider basis, and what we're talking about, really, is the provision of BSL for children in particular within the education system, and the truth of the matter is that there is no specific pathway for these children to take. And I will thank the Minister for the fact that she is saying that we are pursuing the possibility of a GCSE in BSL, but you are following on from what England are doing. Now, we're supposed to be innovative in Wales and, surely, we should be ahead of the game on that basis. So, in conclusion, Llywydd, I hope that this debate and the petitions process as a whole have been a positive experience for Deffo! and their supporters, and I thank them again for their engagement with the committee and the Assembly as a whole. I hope the Welsh Government will give further consideration to additional points raised by the committee and by other Members who have spoken this afternoon and that the recommendations that the committee has made are followed through in total. Diolch yn fawr.
Welsh: Wel, rwy'n cytuno'n llwyr â chi, Janet, ar y sail honno, ond rydym yn sôn yma am addysg ar sail ehangach o lawer, a'r hyn rydym yn sôn amdano, mewn gwirionedd, yw darparu BSL i blant yn arbennig o fewn y system addysg, a'r gwir amdani yw nad oes unrhyw lwybr penodol i'r plant hyn ei ddilyn. A diolch i'r Gweinidog am ei bod yn dweud ein bod yn mynd ar drywydd y posibilrwydd o TGAU mewn BSL, ond rydych yn dilyn o'r hyn y mae Lloegr yn ei wneud. Nawr, rydym i fod i fod yn arloesol yng Nghymru ac yn sicr, dylem fod ar flaen y gad ar y sail honno. Felly, i gloi, Lywydd, rwy'n gobeithio bod y ddadl hon a'r broses ddeisebau yn gyffredinol wedi bod yn brofiad cadarnhaol i Deffo! a'u cefnogwyr, a diolch iddynt unwaith eto am eu hymwneud â'r pwyllgor a'r Cynulliad cyfan. Gobeithio y bydd Llywodraeth Cymru yn rhoi ystyriaeth bellach i'r pwyntiau ychwanegol a godwyd gan y pwyllgor a chan Aelodau eraill sydd wedi siarad y prynhawn yma, ac yr eir ar drywydd yr holl argymhellion a wnaed gan y pwyllgor. Diolch yn fawr.
English: Item 6 on our agenda this afternoon is the Member debate under Standing Order 11.21 (iv) on the steel industry, and I call on David Rees to move the motion. David.
Welsh: Eitem 6 ar ein hagenda y prynhawn yma yw'r ddadl Aelodau o dan Reol Sefydlog 11.21 (iv) ar y diwydiant dur, a galwaf ar David Rees i wneud y cynnig. David.
English: Diolch, Dirprwy Lywydd. I move the motion in my name. As Members are aware, the steelworks in Port Talbot is the beating heart of my constituency, my home town, and the blast furnaces breathe the fire that comes from this Welsh dragon. To be honest, I cannot imagine the skyline of Port Talbot without those blast furnaces as part of it. I've never known it to be anything else. So, steel is part of my DNA and is very close to my heart. Dirprwy Lywydd, it only feels like yesterday that we were debating the future of the steel industry in Wales here in this Chamber - and, I remember, in the Chamber in Tŷ Hywel, when we were recalled - but it's almost three years since the industry was in that critical position. Tata was up for sale, looking at the closure of the Port Talbot works, and the global markets were hitting the steel producers - all of them - hard. And today, I'm pleased to say the industry is in a better position. We must praise the actions of the Welsh Government to get to this point. We've also seen Tata investing in their plants, including Port Talbot. Only today they've had an announcement from the local council in Neath Port Talbot of the approval for plans to reduce dust emissions in the plant. More investment going into the works at Port Talbot. But it also looks to upskill and build the workforce as well, including a vibrant apprenticeships programme in that works - a clear sign that Tata have confidence in the future of our steelworks. The steel industry in Wales, not only in Port Talbot, is a vital part of the Welsh economy and we must protect it.
Welsh: Diolch, Ddirprwy Lywydd. Rwy'n gwneud y cynnig yn fy enw i. Fel y gŵyr yr Aelodau, y gwaith dur ym Mhort Talbot yw curiad calon fy etholaeth i, fy nhref enedigol, ac mae'r ffwrneisi chwyth yn anadlu'r tân a ddaw o'r ddraig Gymreig hon. I fod yn onest, ni allaf ddychmygu nenlinell Port Talbot heb y ffwrneisi chwyth hynny'n rhan ohoni. Dyna yw hi wedi bod erioed i mi. Felly, mae dur yn rhan o fy DNA ac yn agos iawn at fy nghalon. Ddirprwy Lywydd, mae'n teimlo fel ddoe pan oeddem yn trafod dyfodol y diwydiant dur yng Nghymru yma yn y Siambr - ac rwy'n cofio, yn y Siambr yn Nhŷ Hywel, pan gawsom ein galw yn ôl - ond mae bron i dair blynedd er pan oedd y diwydiant yn y sefyllfa enbyd honno. Roedd Tata ar werth, yn ystyried cau gweithfeydd Port Talbot, ac roedd y marchnadoedd byd-eang yn taro cynhyrchwyr dur - pob un ohonynt - yn galed. A heddiw, rwy'n falch o ddweud bod y diwydiant mewn sefyllfa well. Rhaid canmol camau gweithredu Llywodraeth Cymru i gyrraedd y pwynt hwn. Hefyd, gwelsom Tata yn buddsoddi yn eu gweithfeydd, gan gynnwys Port Talbot. Heddiw ddiwethaf cawsom gyhoeddiad gan y cyngor lleol yng Nghastell-nedd Port Talbot ynglŷn â chymeradwyo cynlluniau i leihau allyriadau llwch yn y ffatri. Mwy o fuddsoddi yn y gwaith ym Mhort Talbot. Ond mae hefyd yn edrych ar wella sgiliau ac adeiladu'r gweithlu yn ogystal, gan gynnwys rhaglen brentisiaethau fywiog yn y gwaith hwnnw - arwydd clir fod gan Tata hyder yn nyfodol ein gwaith dur. Mae'r diwydiant dur yng Nghymru, nid yn unig ym Mhort Talbot, yn rhan hanfodol o economi Cymru, a rhaid inni ei warchod.
English: I thank the Member for taking the intervention. I agree and understand that point, but it is possible, if the UK Government was prepared to put investment into Tata, for example, to look at how we can recycle the waste gases. It could become self-sustainable, therefore it doesn't rely upon oil or gas prices outside because it can do it itself.
Welsh: Diolch i'r Aelod am dderbyn yr ymyriad. Rwy'n cytuno ac yn deall y pwynt hwnnw, ond pe bai Llywodraeth y DU yn barod i fuddsoddi yn Tata, er enghraifft, mae'n bosibl edrych ar sut y gallwn ailgylchu'r nwyon gwastraff. Gallai ddod yn hunangynhaliol, felly nid yw'n dibynnu ar brisiau olew na nwy o'r tu allan oherwydd gall wneud hynny ei hun.
English: Thank you, David Rees, for tabling the motion. I speak both on behalf of Bethan Sayed, who's one of the signatories of the motion, and as Plaid Cymru spokesman on the economy.
Welsh: Diolch, David Rees, am gyflwyno'r cynnig. Siaradaf ar ran Bethan Sayed, sy'n un o gyflwynwyr y cynnig, ac fel llefarydd Plaid Cymru ar yr economi.
English: Diolch Dirprwy Lywydd, and can I thank all Members for their contributions to this important debate today? This motion is most welcome and also very consistent with the Welsh Government's position on the steel industry, and so it's my pleasure to support it. I especially enjoyed the many reflections on the history of our steel-making activities here in Wales, with David Rees, Jack Sargeant and Caroline Jones providing some great assessments of the social as well as economic value of our steelworks. I think David Rees welcomed the work of Welsh Government in saving our steel, but he also made the very important point that we, once again, find ourselves standing near a precipice. We've debated many times in this Chamber the principal challenges that impact on the steel sector, and these include, of course, uncompetitive industrial electricity prices, global overcapacity and unfair international steel trading practices. These matters continue to be of huge concern to the sector, but as many Members this afternoon have identified, we now have considerable uncertainty about Brexit. The US section 232 tariffs on steel have highlighted the importance of ensuring the steel sector is safeguarded from unfair international trading practices. We've ensured the concerns of the steel producers in Wales have been raised at the highest level in Westminster.
Welsh: Diolch Ddirprwy Lywydd, a hoffwn ddiolch i'r holl Aelodau am eu cyfraniadau i'r ddadl bwysig hon heddiw. Mae'r cynnig hwn i'w groesawu'n fawr ac mae'n cyd-fynd yn agos â safbwynt Llywodraeth Cymru ar y diwydiant dur, ac felly mae'n bleser gennyf ei gefnogi. Mwynheais yr ystyriaethau niferus a roddwyd i hanes ein gweithgarwch dur yma yng Nghymru, gyda David Rees, Jack Sargeant a Caroline Jones yn rhoi asesiadau gwych o werth cymdeithasol yn ogystal ag economaidd ein gweithfeydd dur. Credaf fod David Rees wedi croesawu gwaith Llywodraeth Cymru yn achub ein dur, ond hefyd gwnaeth y pwynt pwysig iawn ein bod, unwaith eto, yn sefyll ar ymyl y dibyn. Rydym wedi trafod droeon yn y Siambr hon y prif heriau sy'n effeithio ar y sector dur, ac mae'r rhain yn cynnwys, wrth gwrs, prisiau trydan diwydiannol anghystadleuol, gorgapasiti byd-eang ac arferion masnachu dur rhyngwladol sy'n annheg. Mae'r materion hyn yn parhau i fod yn destun pryder enfawr i'r sector, ond fel y mae llawer o Aelodau wedi nodi y prynhawn yma, ceir cryn ansicrwydd bellach ynghylch Brexit. Mae tariffau adran 232 yr Unol Daleithiau ar ddur wedi tynnu sylw at bwysigrwydd sicrhau bod y sector dur yn cael ei ddiogelu rhag arferion masnachu rhyngwladol annheg. Rydym wedi sicrhau bod pryderon cynhyrchwyr dur yng Nghymru wedi'u lleisio ar y lefel uchaf yn San Steffan.
English: Thank you. Can I call John Griffiths to reply to the debate?
Welsh: Diolch. A gaf fi alw ar John Griffiths i ymateb i'r ddadl?
English: Item 7 on the agenda is the Welsh Conservative debate on regional economic inequality, and I call on Russell George to move the motion.
Welsh: Eitem 7 ar yr agenda yw dadl y Ceidwadwyr Cymreig ar anghydraddoldeb economaidd rhanbarthol, a galwaf ar Russell George i wneud y cynnig.
English: Thank you. I have selected the five amendments to the motion. If amendment 1 is agreed, amendments 2 and 3 will be deselected. I call on the Minister for Economy and Transport to formally move amendment 1, tabled in the name of Rebecca Evans.
Welsh: Diolch. Rwyf wedi dethol y pum gwelliant i'r cynnig. Os derbynnir gwelliant 1, bydd gwelliannau 2 a 3 yn cael eu dad-ddethol. Galwaf ar Weinidog yr Economi a Thrafnidiaeth i gynnig gwelliant 1, a gyflwynwyd yn enw Rebecca Evans, yn ffurfiol.